جمهورباشقانی رجب طیب اردوغان، ارکن سئچیملرین24 ژوئن 2018ده ائدیله‌جگینی آچیقلاییب.
اردوغان، میللیتچی حرکت پارتیسی‌نین صدری‌نین) دولت باغچا‌لی ایله پرزیدنت کومپلکسینده بیر آرایا گلدی.
اردوغان گؤروشمه‌سین‌دن سونرا کئچیردیگی مطبوعات کونفرانسیندا، باغچا‌لی ایله اولدوقجا ثمره‌لی بیر گؤروشمه رئاللاشدیردیق‌لارینی وورغولاییب.
پرزیدنت اردوغان،
"تورکیه هله ده 16 آوریل (پرزیدنت و یئنی حکومت سیستمی خالق اویلاماسی)ندان سونرا کئچمیش دئیه ایفاده ائتدیگیمیز سیستمله ایداره ائدیلیر. پرزیدنتی ایله حکومتین اویغون‌لوغو سایه‌سینده پروبلم یاشانمیر کیمی گؤرونسه ده اسکی سیستمین خسته‌لیک‌لری اورتایا چیخیر. ترجیحیمیز، 2019 نوامبر سئچیم‌لرینه قدر دیشیمیزی سیخماقدان یانایدی. آنجاق گرک سوریه‌ده آپاردیغیمیز سرحد دیشی عملیات‌لار لازیم سوریه و عراق مرکزلی اولا‌راق بؤلگه‌میزده باش وئرن تاریخی اهمیت‌لی حادثه‌لر، تورکیه‌نین بیر آن اوّل غیری-معین‌لیک‌لری کئچمه‌سینی ضروری حالا گتیرمیش‌دیر" دئدی.
اردوغان،
اولکه‌میزین قارشی-قارشییا اولدوغو پروبلم‌لر سببین‌دن (باغچا‌لی‌نین ارکن سئچیم تکلیفینه) مثبت یاخلاشدیک. سئچیم مسئله‌سینی اؤلکه‌میزین گوندمینده بیر آن اوّل چیخارماق شرط‌دیر. سئچیم‌لرین 24 ژوئن 2018ده کئچیریلمه‌سینه قرار وئردیک. میللتیمیزه خئیرلی اولسون دئییریک" شکلینده دانیشدی.
موضوع ایله باغلی حقوقی پروسه‌نین درحال باشلانیلاجاغینی بیل‌دیرن اردوغان، مرکزی سئچیم کومیسیونونون دا سئچیم حاضیرلیق‌لارینا درحال باشلایاجاغینی بیلدیریب.
